Оуен Шиърс
Да учиш език

Превод от английски: Светослав Митев, 2002

chitanka.info

В Ландеви под стария дъб,

малки клончета имел

чертаят силуети на бялото небе;

ето там ги имаше.

Здрави възли от коса и слуз,

хартиени извивки на нервозна длан,

сбити и напъхани в корем на кукумявка,

покапани от лястовица в полет,

в гърлото й — удар на сърце,

украсен с едно перо.

Те се тълкуват в гореща вода,

разгъват и отпускат своите нишки,

пречупени истории от кокал;

няколко гръбнака, одраскване от нокът,

перо на сипка, намазано и свито,

жила в челюстта на земеровка.

Отлагам техния десен под ярка лампа,

на черната влажна хартия

сглобявам парче по парче —

подреждайки смъртни присъди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.